Okresná prokuratúra Považská Bystrica 
Ľ. Štúra 1, 017 01 Považská Bystrica 1 	

Sp. zn. : Pv 348/13/3306	Považská Bystrica, 2.4.2013
EEČ : 2-26-43-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 2 Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátorka Okresnej prokuratúry Považská Bystrica
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
hoci bol podľa Zákona o rodine a tiež na základe rozsudku Okresného súdu Pov. Bystrica sp. zn. 8P/6/2010 zo dňa 03.03.2010, právoplatného 10.03.2010, povinný ako otec prispievať na výživu svojej dcéry - mal. XXXXX, XXXXX sumou 50,-€ mesačne, ktoré výživné mal zasielať vždy do15.-teho dňa v mesiaci vopred matke dieťaťa XXXXX, bytom Pov. Bystrica, XXXXX plneniu vyživovacej povinnosti sa od mesiaca december 2012 vrátane úmyselne vyhýbal tým, že hoci od roku 2008 na základe živnostenského oprávnenia vykonával podnikateľskú činnosť, zo svojich príjmov z podnikateľskej činnosti na výživu mal. XXXXX v mieste svojho bydliska XXXXX, okres Pov. Bystrica, v mieste bydliska oprávnenej osoby v Pov. Bystrici a ani na inom mieste neprispel, nepožiadal o zrušenie živnostenského oprávnenia a o zaradenie do evidencie uchádzačov o zamestnanie, nepožiadal ani o dávky a príspevky v hmotnej núdzi, čím mu za obdobie od mesiaca december 2012 vrátane do mesiaca marec 2013 vrátane, vznikol dlh na výživnom v celkovej výške 200,- €

lebo zanikla trestnosť činu

Odôvodnenie:
Poverený príslušník PZ, Obvodného oddelenia PZ Pov. Bystrica uznesením ČVS:ORP-176/PB-PB-13 zo dňa 18.03.2013 podľa § 199 ods. 1 Tr. por. začal trestné stíhanie a súčasne podľa § 206 ods. 1 Tr. por. vzniesol obvinenie XXXXX za prečin zanedbania povinnej výživy podľa § 207 ods. 2 Tr. zák., na tom skutkovom základe, že hoci bol podľa Zákona o rodine a tiež na základe rozsudku Okresného súdu Pov. Bystrica sp. zn. 8P/6/2010 zo dňa 03.03.2010, právoplatného 10.03.2010, povinný ako otec prispievať na výživu svojej dcéry - mal. XXXXX, XXXXX sumou 50,-€ mesačne, ktoré výživné mal zasielať vždy do15.-teho dňa v mesiaci vopred matke dieťaťa XXXXX, bytom Pov. Bystrica, XXXXX plneniu vyživovacej povinnosti sa od mesiaca december 2012 vrátane úmyselne vyhýbal tým, že hoci od roku 2008 na základe živnostenského oprávnenia vykonával podnikateľskú činnosť, zo svojich príjmov z podnikateľskej činnosti na výživu mal. XXXXX v mieste svojho bydliska XXXXX okres Pov. Bystrica, v mieste bydliska oprávnenej osoby v Pov. Bystrici a ani na inom mieste neprispel, nepožiadal o zrušenie živnostenského oprávnenia a o zaradenie do evidencie uchádzačov o zamestnanie, nepožiadal ani o dávky a príspevky v hmotnej núdzi, čím mu za obdobie od mesiaca december 2012 vrátane do mesiaca marec 2013 vrátane, vznikol dlh na výživnom v celkovej výške 200,- €.
  
	Po skončení skráteného vyšetrovania poverený príslušník PZ predložil prokurátorovi vyšetrovací spis, vedený v trestnej veci obv. XXXXX s návrhom na zastavenie trestného stíhania podľa § 215 ods. 1 písm. h) Tr. por. s poukázaním na ust. § 86 ods.1 písm. a) Tr. zák..

	Preskúmala som vyšetrovací spis ČVS:ORP-176/PB-PB-2013 a dospela som k záveru, že návrh povereného príslušníka PZ je opodstatnený.

	V priebehu skráteného vyšetrovania boli vypočutí obv. XXXXX, pošk. XXXXX a boli zabezpečené listinné dôkazy - rozsudok Okresného súdu Pov. Bystrica sp. zn. 8P/6/2010 zo dňa 03.03.2010, rozhodnutie o prijatí dieťaťa do materskej školy, rodný list dieťaťa,  výpis zo živnostenského registra Obvodného úradu, odboru živnostenského podnikania Pov. Bystrica, správy z Úradu práce, soc. vecí a rodiny Pov. Bystrica, zo Sociálnej poisťovne, pobočka Pov. Bystrica, z Daňového úradu Trenčín, pobočka Pov. Bystrica a odpis z registra trestov. 

	XXXXX do zápisnice o výsluchu obvineného zo dňa 19.03.2013 uviedol, že si je vedomý svojej vyživovacej povinnosti voči dcére a túto si chce riadne plniť. Potvrdil, že vyživovaciu povinnosť si neplnil v období od decembra 2012 do marca 2013 vrátane, a to z dôvodu, že ako živnostník mal málo práce a nemal dostatočný príjem finančných prostriedkov. Potvrdil, že dlh na výživnom vo výške 200,- € akceptuje a tento čo najskôr uhradí. 

	Poškodená XXXXX do zápisníc o výsluchu svedka - poškodeného zo dňa 22.03.2013 uviedla, že obv. XXXXX si neplnil od decembra 2012 do marca 2013 vyživovaciu povinnosť na dcéru XXXXX, čím mu vznikol dlh na výživnom vo výške 200,- €, ktorý ale dňa 21.03.2013 jej osobne vyplatil. Uviedla, že uhradením celého dlhu považuje vec za vybavenú, pričom neplatenie výživného nemalo trvalo nepriaznivý vplyv na ich dcéru. 

 	Prečinu zanedbania povinnej výživy podľa § 207  ods. 2 Tr. zák.  sa dopustí ten, kto sa najmenej tri mesiace v období dvoch rokov úmyselne vyhýba plneniu svojej zákonnej povinnosti vyživovať iného. 

Dôkazmi vykonanými v priebehu skráteného vyšetrovania bolo zistené, že obv. XXXXX svojim protiprávnym konaním, teda úmyselným vyhýbaním sa plneniu vyživovacej povinnosti voči mal. XXXXX po formálnej stránke naplnil všetky zákonné znaky skutkovej podstaty uvedeného prečinu.
	
Podľa § 86 ods.1 písm. a/ Tr. zák. trestnosť prečinu  zanedbania povinnej výživy (§ 207 Tr. zák.) zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

	S prihliadnutím k tomu, že obv. XXXXX dodatočne si splnil v celom rozsahu vyživovaciu povinnosť voči mal. XXXXX a trestný čin nemal trvalo nepriaznivé následky, trestnosť zanedbania povinnej výživy týmto zanikla, čo je v súlade s citovaným ustanovením § 86 ods.1 písm. a/ Tr. zák.. 

	Podľa § 215 ods. 1 písm. h/ Tr. por. prokurátor zastaví trestné stíhanie, ak zanikla trestnosť činu.

	S prihliadnutím na tieto skutočnosti som rozhodla tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú môže podať obvinený a poškodený do 3 dní od jeho oznámenia prostredníctvom Okresnej prokuratúry Pov. Bystrica na Krajskú prokuratúru Trenčín. Sťažnosť má odkladný účinok (§ 215 ods. 6 Tr. por.).

Mgr. Eva Pirošová
prokurátorka